**Kreditiranje studenata**

Sveučilište u Rijeci, smatrajući da je studiranje osnovno pravo svih građanki i građana Republike Hrvatske, nastoji osigurati sredstva za povoljno kreditiranje studenata Sveučilišta u Rijeci kao i studenata s područja Primorsko-goranske županije, koji studiraju na drugim sveučilištima, ako takvog studijskog programa nema na Sveučilištu u Rijeci. U suradnji sa Zagrebačkom bankom, Primorsko-goranskom županijom, Gradom Rijekom, Ministarstvom znanosti obrazovanja i sporta, Sveučilište omogućuje studentima povoljne kamate na studentski kredit i mogućnost korištenja počeka otplate i do godine dana nakon završetka studija.Kredit se može zatražiti za jednu godinu, za svaku godinu pojedinačno ili za sve godine trajanja studija. U slučaju da se kredit odobri za sve godine trajanja studija, korisnik kredita obvezan je, prije uplate školarine za narednu godinu, Sveučilištu u Rijeci i banci predočiti uvjerenje o uspješno završenoj prethodnoj godini studija.

Vrste kredita:

A kredit - kredit za troškove života, mjesečne isplate od 70,00 do 300,00 eura

B kredit - kredit za troškove školarine, od 200,00 do 11.000,00 eura

Tko se može prijaviti za kredit?

* studenti državljani Republike Hrvatske
* studenti stručnih, preddiplomskih, diplomskih, integriranih (preddiplomskih i diplomskih) i poslijediplomskih studija Sveučilišta u Rijeci
* studenti studija na drugim sveučilištima koji se ne provode na Sveučilištu u Rijeci
* studenti koji imaju prebivalište ili boravište na području Primorsko-goranske županije

Što sadrži prijava za kredit?

* obrazac prijave (poveznica na obrazac)
* potpisanu izjavu studenta o :
1. broju članova kućanstva
2. istinitosti podataka navedenih u prijavi
3. korištenju drugih stipendija ili kredita
* potvrdu fakulteta o upisu na studij (sa naznakom smjera, studijske grupe, godine studija, trajanja studija)
* potvrdu o prebivalištu/boravištu ili kopiju osobne iskaznice
* kopiju domovnice
* dokument koji dokazuje uspjeh u dosadašnjem studiranju - prijepis ocjena s prosjekom ili potvrda fakulteta s brojem bodova na upisnoj listi ,ukoliko se prijavljuje student prve godine studija (članak 20. Pravilnika)
* dokument koji dokazuje poseban uspjeh (članak 21. Pravilnika)
* dokaz o dohotku članova kućanstva u prethodnom tromjesečju (članak 23. Pravilnika)
* dokaz o postotku invaliditeta (članak 23. Pravilnika)
* rodni list maloljetnog djeteta studenta (članak 23. Pravilnika)

Prijavu i dokumentaciju potrebno je dostaviti u dva (2) istovjetna primjerka, a obrazac prijave i elektronskim putem na e-adresu krediti@uniri.hr.

Nepotpune prijave neće biti razmatrane.

Javni natječaj otvoren je neograničeno od dana objave.

Prijave za dodjelu studentskog kredita dostavljaju se na adresu:

Sveučilište u Rijeci

Trg braće Mažuranića 10

51000 Rijeka

s naznakom ''Za studentski kredit''.